
23.p.

Par grozījumiem Olaines novada pašvaldības domes 2026.gada 29.aprīļa lēmumā “Par lokālplānojuma izstrādes uzsākšanu nekustamajiem īpašumiem “Dižpļavas”, “Gaidas”, “Endzeles iela” un “Jelgavas iela” (Olaines pagastā), grozot Olaines novada teritorijas plānojumu” (4.prot., 16.p.)

Tiek dots vārds: Andrim Bergam

Olaines novada pašvaldībā 2026.gada 21.septembrī saņemts nekustamā īpašuma īpašnieka SIA “Grēnes-1”, reģistrācijas numurs 40203677913, iesniegums (reģ.                                               Nr. ONP/1.8./26/6621-SD) par nekustamā īpašuma “Mūrnieki” (kadastra Nr. 8080 003 0024), Olaines pag., Olaines nov., iekļaušanu lokālplānojuma teritorijā, grozot “Lokālplānojums nekustamajiem īpašumiem “Dižpļavas”, “Gaidas”, “Endzeles iela” un “Jelgavas iela” (Olaines pagastā), grozot Olaines novada teritorijas plānojumu” turpmāk – lokālplānojums, darba uzdevumu, grafisko pielikumu un līgumu par lokālplānojuma izstrādi un finansēšanu.                             SIA “Grēnes-1” informē, ka 2026.gada 16.septembrī ir nostiprinājis īpašuma tiesības uz nekustamo īpašumu “Mūrnieki” (kadastra Nr. 8080 003 0024), Olaines pag., Olaines nov.
Olaines novada pašvaldības dome 2026.gada 29.aprīļa domes sēdē pieņēma lēmumu  “Par lokālplānojuma izstrādes uzsākšanu nekustamajiem īpašumiem “Dižpļavas”, “Gaidas”, “Endzeles iela” un “Jelgavas iela” (Olaines pagastā), grozot Olaines novada teritorijas plānojumu” (4.prot., 16.p.).

Nekustamais īpašums “Mūrnieki” (kadastra Nr. 8080 003 0024), Olaines pag., Olaines nov., ir pieguļošais īpašums lokālplānojuma teritorijai. 

Lokālplānojuma mērķis ir funkcionālā zonējuma maiņa daļā teritorijas uz Savrupmāju apbūves teritoriju (DzS) īpašumā “Mūrnieki”. 

Pēc lokālplānojuma izstrādes savrupmāju apbūves teritoriju plānots sadalīt aptuveni 590 apbūves zemes vienībās.
Izvērtējot ar lietu saistītos apstākļus un spēkā esošo likumdošanu, konstatēts:

1. Nekustamā īpašuma “Mūrnieki”, Olaines pag., Olaines nov., kadastra Nr. 8080 003 0024, ar kopējo platību 3.0 ha, kas sastāv no vienas zemes vienības ar kadastra apzīmējumu 80800030024, īpašumtiesības ierakstītas Rīgas rajona tiesas Zemesgrāmatu nodaļas, Olaines pagasta zemesgrāmatas nodalījumā, īpašnieks SIA “Grēnes-1”, reģistrācijas numurs 40203677913.
2. Saskaņā ar Olaines novada domes 2022.gada 27.aprīļa saistošajiem noteikumiem                      Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (2.2 redakcija SN10/2025) (turpmāk – Plānojums) – 

· Īpašums “Mūrnieki” (kadastra apzīmējums 80800030001), Olaines pagasts, Olaines novads, atrodas ciema Grēnes teritorijā un tam ir noteikts funkcionālais zonējums Rūpnieciskās apbūves teritorija (R);
3. Saskaņā ar Teritorijas attīstības plānošanas likuma 24.panta otro daļu, lokālplānojumā var detalizēt vietējās pašvaldības teritorijas plānojumu. Pēc vietējās pašvaldības ilgtspējīgas attīstības stratēģijas spēkā stāšanās lokālplānojumā var grozīt vietējās pašvaldības teritorijas plānojumu, ciktāl lokālplānojums nav pretrunā ar vietējās pašvaldības ilgtspējīgas attīstības stratēģiju. 

4. Olaines novada ilgtspējīgas attīstības stratēģijā 2013.-2030.gadam (turpmāk – Olaines novada IAS) viens no stratēģiskajiem mērķiem ir: Vides un infrastruktūras attīstība (M3), Apdzīvoto vietu attīstība (P3a). Īpašumi atrodas ciema teritorijā, kura paredzēta gan savrupmāju un mazstāvu apbūve, gan rūpnieciskā apbūve. Olaines novada IAS ir minēts veicināt faktiski pastāvošu dzīvojamo vietu attīstību.  
5. Lokālplānojuma Īpašumiem “Dižpļavas”, “Gaidas”, “Endzeles iela”, “Jelgavas iela”, “Mūrnieki” ierosinātājs ir juridiska persona. Ierosinājums attiecas tikai uz  nekustamajiem Īpašumiem. Nosakot lokālplānojuma teritoriju, pašvaldība ir izvērtējusi faktisko situāciju un funkcionālo zonējumu  apkārtējos īpašumos, un secinājusi, ka daļā no blakus īpašumiem ir esoša savrupmāju apbūves teritorija (“Rītupes 1”, kad.                      Nr. 80800030005), mazstāvu dzīvojamā apbūve (“Ālupi-3”, kadastra apz. 80800030061), rūpnieciskās apbūves teritorija (“Ālupi-4”, kadastra apz. 80800080333,  un meža teritorija (“Puplas mežs”, kad. Nr. 80800030085, “Ālupi-4”, kadastra apz. 80800080333), kā arī lauksaimniecības teritorija (zemes vienībām - 80800030073, 80800030065, 80800030070, 80800030062, 80800030066, 80800030074, 80800030063, 80800030064, 80800030068, 80800030067, 80800030069), atbilstoši spēkā esošai atļautajai (plānotajai) izmantošanai. 

Secināms, ka attīstības ieceri iespējams papildināt ar vēl vienu nekustamo īpašumu un veikt realizāciju, mainot atļauto izmantošanu, iespējams īstenot izstrādājot lokālplānojumu, kurā zemes vienībām funkcionālie zonējumi nosakāmi saskaņā ar Ministru kabineta 2013.gada 30.aprīļa noteikumiem Nr.240 “Vispārīgie teritorijas plānošanas, izmantošanas un apbūves noteikumi”.

Ņemot vērā, ka ierosinātās izmaiņas Teritorijas plānojumā nav pretrunā ar Olaines novada ilgtspējīgas attīstības stratēģiju 2013.-2030.gadam un paredz dzīvojamās vides attīstību, kā arī ņemot vērā iepriekš minēto, Finanšu komitejas 2026.gada 23.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 15. un 16.punktu, Teritorijas attīstības plānošanas likuma 1.panta 9.punktu, 12.panta pirmo un trešo daļu, 13.panta trešo daļu, 20.pantu, 24.panta pirmo daļu un otro daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punktu, 3.punktu, 2.nodaļu, 3.4 nodaļu, 75.-78.punktu un 132.punktu, 2013.gada 30.aprīļa noteikumiem Nr.240 “Vispārīgie teritorijas plānošanas, izmantošanas un apbūves noteikumi”, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:
1. Izdarīt Olaines novada domes 2026.gada 29.aprīļa lēmumā “Par lokālplānojuma izstrādes uzsākšanu nekustamajiem īpašumiem “Dižpļavas”, “Gaidas”, “Endzeles iela” un “Jelgavas iela” (Olaines pagastā), grozot Olaines novada teritorijas plānojumu” (4.prot., 16.p.) šādus  grozījumus:

1.1. Izteikt lēmuma nosaukumu šādā redakcijā ““Par lokālplānojuma izstrādes uzsākšanu nekustamajiem īpašumiem “Dižpļavas”, “Gaidas”, “Endzeles iela”, “Jelgavas iela” un “Mūrnieki” (Olaines pagastā), grozot Olaines novada teritorijas plānojumu””;

1.2. Izteikt  lēmuma 1.punktu šādā redakcijā: 

“Uzsākt lokālplānojuma izstrādi nekustamajiem īpašumiem “Dižpļavas”, Olaines pag., Olaines nov., kadastra Nr. 80800030022, ar kopējo platību 31,41 ha (sastāv no divām zemes vienībām ar kadastra apzīmējumu 80800030021 un 80800030022), “Gaidas”, Olaines pag., Olaines nov., kadastra Nr. 80800030001, ar kopējo platību 21,23 ha (sastāv no vienas zemes vienības ar kadastra apzīmējumu 80800030001), “Endzeles iela”, Olaines pag., Olaines nov., kadastra Nr. 80800030007, ar kopējo platību 1,28 ha (sastāv no vienas zemes vienības ar kadastra apzīmējumu 80800030007), “Jelgavas iela”, Olaines pag., Olaines nov., kadastra                                       Nr. 80800030008, ar kopējo platību 1,53 ha (sastāv no vienas zemes vienības ar kadastra apzīmējumu 80800030008), “Mūrnieki” Olaines pag., Olaines nov., kadastra Nr. 80800030024, ar kopējo platību 3,0 ha (sastāv no vienas zemes vienības ar kadastra apzīmējumu 80800030024), grozot Olaines novada domes 2022.gada 27.aprīļa saistošos noteikumus Nr.SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (2.2 redakcija                   SN 10/2025);

1.3. Izteikt lēmuma 1.pielikumu “Lokālplānojuma darba uzdevums” jaunā redakcijā;
1.4. Izteikt lēmuma 2.pielikumu “Lokālplānojuma robežās atbilstoši grafiskajam pielikumam” jaunā redakcijā.
2. Uzdot Olaines novada pašvaldības izpilddirektoram ar lokālplānojuma izstrādes ierosinātāju noslēgt vienošanos pie 2026.gada 29.maija līguma par lokālplānojuma izstrādi un finansēšanu, bet ne vēlāk kā līdz 2027.gada 28.aprīlim (3.pielikums).

3. Uzdot sabiedrisko attiecību speciālistiem publicēt lēmumu pašvaldības informatīvajā izdevumā “Olaines Domes Vēstis” un tīmekļa vietnē www.olaine.lv.

4. Lokālplānojuma izstrādes vadītājam uzdot 5 (piecu) darba dienu laikā ievietot lēmumu Teritorijas attīstības plānošanas informācijas sistēmā (TAPIS).

5. Atbildīgais par šī lēmuma izpildi - Olaines novada pašvaldības izpilddirektors. 

Sēdes vadītājs








A.Bergs

